Asociacijai „Lietuvos tėvų forumas“ 2020-12- Nr. 2R- (2.14.E)

El. paštu*info@tevuforumas.lt* Į 2020-10-16 pranešimą

**DĖL JŪSŲ 2020-10-16 PRANEŠIMO**

Informuojame, kad atsižvelgiant į Jūsų 2020-10-16 pranešime (Valstybinės duomenų apsaugos inspekcijos (toliau – Inspekcija) reg. Nr. 1R-6879(2.14.)) pateiktą informaciją dėl Marijampolės savivaldybės veiksmų, inicijuojant moksleivių asmens duomenų tvarkymą, siejamą su elektroninio moksleivio pažymėjimo diegimu, Inspekcija 2020-11-05 raštu Nr. 2R-5462(2.14.E) kreipėsi į Marijampolės savivaldybės administraciją ir 2020-11-20 gavo Marijampolės savivaldybės atsakymą (Inspekcijos reg. Nr. 1R-7729(2.14.)) (toliau – savivaldybės raštas).

Savivaldybės rašte nurodyta:

*„Marijampolės savivaldybės administracijoje 2020 m. rugsėjo 17 dieną įvyko pasitarimas, kurio metu Marijampolės savivaldybės meras inicijavo elektroninio mokinių pažymėjimų įvedimą visose Marijampolės savivaldybės mokyklose. Pritarus švietimo įstaigų vadovams, buvo nuspręsta mokyklose atsisakyti popierinių mokinio pažymėjimų, pakeičiant juos elektroniniais.*

*Vadovaujantis Lietuvos Respublikos švietimo įstatymo 59 straipsnio 8 dalies 3 punkto nuostatomis mokyklų vadovai privalėjo informuoti mokinius ir tėvus apie planuojamą perėjimą prie elektroninių pažymėjimų ir supažindinti su pažymėjimų keitimo tvarka. <...>*

*Už elektroninio mokinio pažymėjimo diegimo (keitimo) tvarką, tame tarpe ir atvaizdo duomenų rinkimą bei naudojimą, atsakingos mokyklų vadovybės pagal švietimo įstaigų veiklą reglamentuojančių teisės aktų nuostatas. Marijampolės savivaldybė yra tik elektroninių pažymėjimų įvedimo mokyklose iniciatorė, o vykdytojai pagal priskirtas funkcijas* – *Marijampolės savivaldybės mokyklų administracijos.“*

Įvertinusi savivaldybės rašte pateiktą informaciją, Inspekcija neinicijuos Marijampolės savivaldybės administracijos tikrinimo. Gavus pranešimą apie konkrečioje mokykloje (ar mokyklose) pastebėtus asmens duomenų tvarkymo pažeidimus, Inspekcija vertins pateiktą informaciją ir spręs klausimą dėl atitinkamų mokyklų grupės įtraukimo (ar neįtraukimo) į Inspekcijos prevencinių tikrinimų planą ar tikrinimo inicijavimo savo iniciatyva.

Direktorius Raimondas Andrijauskas

V. Karužienė, (8 5) 219 7275, el. p. virginija.karuziene@ada.lt